cyanic-selkie/wikianc huggingface dataset:
Thomas Ochse Honiball
Loopbaan as spotprentkustenaar
Hy keer in 1930 terug na Kaapstad, waar hy ’n betrekking by Napier Publishing kry. Hierdie firma gaan tot niet in 1933, waarna hy in die reklamewese werk en later vryskutwerk doen en tekenklasse gee. Aanvanklik doen hy veral werk vir Die Huisgenoot, vir wie hy illustrasies doen, waarna hy in 1936 ’n permanente pos by Nasionale Pers se koerante kry. In 1941 neem hy by die bekende D.C. Boonzaier oor as politieke spotprenttekenaar by Die Burger. Met sy spotprente oefen hy groot invloed uit en prof. C.F.J. Muller beweer in sy boek Sonop in die suide dat sy spotprente kiesers in Suid-Afrika oor die taalgrens heen beïnvloed het en so ook ’n impak gehad het wat gehelp het met die Nasionale Party se verkiesingsoorwinning in 1948. Honiball self het egter hierdie spotprente as sy werk eerder as ’n ideologie beskou en sou eerder sy brood wou verdien met sy strokiesprente.
Uitstallings
Honiball se eerste uitstalling was in 1964 onder die titel The art of the cartoonist saam met ander soortgelyke kunstenaars. Dit was ’n reisende uitstalling wat plekke soos Kimberley, Bloemfontein, Pretoria, Kaapstad en Port Elizabeth ingesluit het. Sy eerste eenmansuitstalling was in 1974 in Saambou Bouvereniging se banklokaal in Pretoria, gevolg deur nog ’n uitstalling in Pretoria in 1975. Hier is sowat honderd werke tentoongestel, veertig in kleur en sestig in swart en wit, wat almal verkoop is. In 1977 hou hy ’n uitstalling by die Nasionale Afrikaanse Letterkundige Navorsingsentrum (NALN) in Bloemfontein, in Maart 1983 is daar ’n uitstalling by die Total-galery in Johannesburg (geopen deur Piet Cillié, destydse voorsitter van Nasionale Pers) en in 1986 is ’n gedenkuitstalling ter viering van sy tagtigste verjaardag in die kunsgalery van die Sand du Plessis-teater in Bloemfontein gehou. Op vryskutbasis gee hy regdeur sy loopbaan tekenlesse en hy illustreer ook boeke. Hy skenk in 1977 sy letterkundige en kunsnalatenskap aan die Universiteit van Stellenbosch en die Nasionale Afrikaanse Letterkundige Museum en Navorsingsentrum in Bloemfontein. Sy versameling van politieke karikature skenk hy in 1985 aan Nasionale Pers. In 1986 word T.O. Honiball-promosies gestig om sy werk te bevorder.
In 1965 tree hy af, maar hou aan met die teken van politieke spotprente tot 1975 en daarna op ongereelde basis vir Rapport tot 1978.
Persoonlike lewe en sterfte
In 1934 trou hy met die Deens-Amerikaanse Iona Amalinda Boesen en hulle het vier kinders, drie seuns (Leon Thomas, Ronald James en Theo Johan) en ’n dogter (Iona Myrlene). Sy vrou Iona is in 1971 oorlede, waarna hy in 1973 met Essie de Villiers-Dreyer trou, wat as Essie Honiball groot bekendheid verwerf met haar boeke oor ’n vrugte-dieet. Vir baie jare bly hy in sy huis Ananzi langs die hoofweg in Kalkbaai in Kaapstad, maar na sy aftrede verhuis hy en sy vrou na Rawsonville naby Worcester en in 1984 na Montagu. Sy tweede vrou inspireer hom om kleur in sy tekeninge te begin gebruik.
In die vroeë tagtigerjare word hy weens depressie in die Stikland Psigiatriese Hospitaal opgeneem. Hy is op 22 Februarie 1990 op Montagu oorlede en sy as word in die Eersterivier op Stellenbosch gestrooi.
Skryfwerk
Hy gebruik sy talent om die eerste Afrikaanse strokiesprente te teken, met eiesoortige karakters uit ons wêreld. So skep hy die Bosveldkarakter Oom Kaspaas (saam met Nefie en Ta’ Engeltjie), terwyl hy met sy Adoons-karakter die inheemse Wolf- en Jakkalsstories laat lewe kry.
Sy eerste tekeninge van Oom Kaspaas word deur Markus Viljoen, destyds die redakteur van Die Huisgenoot, afgewys omdat sy tydskrif nie ’n comic-blad was nie. Oom Kaspaas maak dan vir die eerste keer op 4 Maart 1939 in Die Byvoegsel tot Die Burger sy verskyning en word baie gewild. Hierdie strokies verskyn vir sewentien jaar weekliks in Die Burgeren later in Die Landbouweekblad, met die laaste oorspronklike een op 27 Augustus 1982.
In boekvorm verskyn tien versamelings Kaspaas-boeke, opgevolg deur ’n versameling in drie dele in 1979. Na die koms van televisie saai die Suid-Afrikaanse Uitsaaikorporasie hierdie strokies in geanimeerde vorm oor die televisie uit.
Op ’n voorstel van Truida Pohl, redaksielid van Die Jongspan en vrou van N.P. van Wyk Louw, skep hy die Jakkals en wolf tekenverhaal vir hierdie kinderweekblad. Jakkals en wolf word dan hoofsaaklik tussen 1942 en 1969 in Die Jongspan gepubliseer. Hierdie reeks verskyn in twaalf versamelings in boekvorm, met ’n versameling in drie dele in 1978.
Die gewildste reeks is Adoons-hulle, wat hy vanaf 2 Julie 1948 vir Die Huisgenoot skep en dit verskyn vir ongeveer 25 jaar gereeld in hierdie tydskrif. Hierdie vermenslikte diereverhale van die Adoonse is almal op mense en gebeurtenisse uit die alledaagse lewe gegrond, asook op grappe wat mense aan hom vertel het. ’n Ander interessante karakter in hierdie reeks is ene Kaas Windvogel, ’n astrante en verwaande Hollander, wat Honiball skep na aanleiding van ’n handelskunstenaar uit Nederland wat hy in die Kaap leer ken het. In boekvorm het ses versamelings van hierdie reeks verskyn en in 1977 die luukse uitgawe in drie dele. Hierdie reeks word deur middel van poppe ook vir die televisie verfilm en verskyn in 1977 in ’n reeks van 26 episodes.
Ander karakters van hom was Kalie Skietebok, wat in 1951–1952 in Die Burger verskyn het, en Faan Brand (’n tipe Suid-Afrikaanse Cowboy), wat tussen 1945 en 1946 in Die Jongspan gepubliseer is. Tussen 1940 en 1949 word tien volumes van sy strokiesprente gepubliseer.
Vanaf 1971 verskyn die strokies weer in Die Landbouweekblad. Sy strokiesprente se gewildheid veroorsaak dat dit ook in verskeie volumes in boekformaat uitgegee word.
Gedurende sy leeftyd vertel hy verskeie staaltjies oor sy lewe aan S.J. du Toit en hierdie biografiese sketse word dan in 1998 gepubliseer as Pen, Penseel en ’n glimlag.
In die jare van die reisende toneelgeselskappe ontwerp hy ook programme vir onder andere die Hanekom-geselskap vir opvoerings soos Die stille haard en Die verliefde spook.
Eerbewyse
Die Federasie van Afrikaanse Kultuurverenigings (FAK) vereer hom in 1984 vir sy skeppende bydrae tot die Afrikaanse kultuur. Die Suid-Afrikaanse Akademie vir Wetenskap en Kuns ken in 1989 ’n besondere erepenning aan hom toe vir sy baanbrekerswerk op die gebied van die Afrikaanse strokiesprent. Ter geleentheid van sy honderdste verjaarsdag word ’n DVD in 2005 uitgereik (T.O. Honiball: 100ste verjaarsdag). Hierdie CD bevat benewens uittreksels uit sy werk ook insiggewende onderhoude met sy weduwee, mev. Essie Honiball, en dr. Francois Verster, wat sy doktorsgraad in 2003 aan die Universiteit van Stellenbosch behaal het met ’n studie van Honiball se werk (’n Kultuurhistoriese ontleding van pikturale humor, met besondere verwysing na die werk van TO Honiball). In die hoofkantoor van die Nasionale Pers is daar ook ’n Honiball-museum ingerig as paslike huldeblyk aan die man wat deur die media soveel met sy kuns tot die Afrikaanse kultuur bygedra het.
Sigmoïde-funksie
'n Sigmoïde-funksie is 'n wiskundige funksie met 'n "S"-vormige kromme (sigmoïde-kromme). Sigmoïde-funksie verwys dikwels na die spesiale geval van die logistieke funksie, soos in die eerste figuur aangetoon en deur die volgende formule gedefinieer: Ander voorbeelde van soortgelyke vorme sluit in die Gompertz-kromme (wat gebruik word in die modellering van stelsels wat versadig is by groot waardes van t) en die ogief-kromme (wat gebruik word in die oorloop van sommige damme). 'n Wye verskeidenheid sigmoïde-funksies word gebruik as aktiveringsfunksie vir kunsmatige neurone, insluitend die logistieke funksie en die hiperboliese raaklynfunksie. Sigmoïde-krommes word ook algemeen in statistiek gebruik as kumulatiewe verspreidingsfunksies, soos die integrale van die logistieke verspreiding, die normaalverspreiding, en die Student se t waarskynlikheidsdigtheidsfunksies.
Definisie
'n Sigmoïde-funksie is 'n begrensde differensieerbare reële funksie wat gedefinieer is vir alle reële toevoerwaardes en het 'n positiewe afgeleide by elke punt.
Eienskappe
In die algemeen is 'n sigmoïde-funksie reëlwaardig en differensieerbaar met óf 'n nie-negatiewe óf nie-positiewe eerste afgeleide wat klokvormig is. Daar is ook 'n paar horisontale asimptote soos wat. Die differensiaalvergelyking, met die insluiting van 'n randvoorwaarde wat 'n derde vryheidsgraad, c_3, verskaf, lewer 'n klas funksies van hierdie tipe.
Die logistieke funksie het die verdere belangrike eienskap dat sy afgeleide uitgedruk kan word in terme van die funksie self,
Voorbeelde
Vele natuurlike prosesse soos dié van komplekse stelsel leerkrommes, toon 'n progressie vanaf 'n klein begin wat versnel en oor tyd 'n klimaks nader. Wanneer 'n gedetailleerde beskrywing ontbreek, word 'n sigmoïde-funksie dikwels gebruik
Benewens die logistieke funksie, sluit sigmoïde-funksies die gewone arctustangens, die hiperboliese raaklyn, die Gudermann-funksie en die foutfunksie in, asook die veralgemeende logistieke funksie en algebraïese funksies soos.
Die integrale van enige gladde, positiewe, "homp-vormige" funksie sal sigmoïde-agtig wees, derhalwe is die kumulatiewe-verspreidingsfunksies vir baie algemene waarskynlikheidsverdelings  sigmoïde-agtig. Die bekendste sodanige voorbeeld is die foutfunksie wat verwant is aan die kumulatiewe-verspreidingsfunksie (KVF) van 'n normaalverspreiding.
Herero
Die Herero is 'n swart stam van wie die meerderheid in Namibië voorkom, en die res in Botswana en Angola. In 2013 is die getal Herero's in Namibië op ongeveer 250 000 geraam. Hul taal behoort tot die Bantoesubfamilie van die Niger-Kongo-groepering. Daar bestaan ondergroepe soos Himba, Tjimba en Zemba.
Voorkoms
Die Herero kan beskryf word as lank, waardig en ligter van kleur as ander stamme in die omgewing en het vermoedelik uit Sentraal- of Noord-Afrika geëmigreer. Hulle glo tradisioneel aan voorvaderaanbidding en is hoofsaaklik beesboere.
Die vroue dra 'n buitengewone lang, wye hooftooisel, die otjikalva. Dit is 'n simbool van respek, wat gedra word om hulde te gee aan die koeie wat hulle histories onderhou het. Die hooftooisel kan gevorm word deur 'n opgerolde koerant wat in die materiaal bedek word. Dit word gemaak om te pas by hul rokke, met dekoratiewe borsspelde en penne in die middel.
Kontak met westerlinge
Jacobus Coetzee het in 1760 die Herero's vir die eerste keer teëgekom. In 1830 het die Duitse sendeling Johann Schmelen en in 1842 het eerw. Carl Hugo Hahn probeer om hulle tot die Christelike geloof oor te haal. Die Duitsers het die land gekoloniseer en het herhaaldelik in botsing gekom met die Herero's onder hoofman Samuel Maherero. Die eerste Herero wat die Christelike doop ontvang het en wel op 25 Julie 1858, 15 jaar nadat Hahn sy werk onder dié volk begin het, was Johanna Gertze. Sy het hom ook 'n Duits-Herero-woordeboek help opstel en in Duitsland gehelp om Herero-tekste persklaar te maak.
Namibiese volksmoord
In die Herero-oorlog (1904–1908) tussen Duitse koloniste en die Herero's word die stam heeltemal verslaan en baie word gedood. Talle sterf aan dors en uitputting nadat hulle die woestyn in verdryf is deur gewapende Duitsers. Gedurende hierdie tyd het die Herero-bevolking van 90 000 tot 20 000 verminder. 179 Duitse offisiere en 2 169 manskappe het in die opstand gesneuwel.
Kagyu Samye Dzong Afrika
duimnael|140px|Die Lama Yeshe in 2010. Kagyu Samye Dzong Afrika is ’n groep Tibettaanse Boeddhistesentrums vir Wêreldvrede en Gesondheid en ’n tak van die Kagyu Samye Ling-klooster in Skotland.
Kagyu Samye Dzong Afrika het verskeie sentrums in Afrika en veral Suid-Afrika, onder meer in Kaapstad, Johannesburg, Pretoria, Durban en Grahamstad. Van die besoekende lamas (onderwysers) wat die sentrums besoek, is die Yeshe Losal Rinpoche, ab van Samye Ling in Skotland.
17de Oscar-toekenningsaand
Die 17de Oscar-toekenningsaand is op 15 Maart 1945 deur die Academy of Motion Picture Arts and Sciences in Los Angeles gehou om erkenning te gee aan die rolprente van 1944. Dit was die eerste keer dat die seremonie landwyd oor ABC Radio uitgesaai is.
Dit was ook die eerste keer dat die benoemings vir beste rolprent tot vyf beperk is en die eerste en laaste keer dat iemand vir beste akteur én beste manlike byspeler vir dieselfde rol in dieselfde prent benoem is. Barry Fitzgerald is vir albei kategorieë benoem vir die rol van vader Fitzgibbon in Going My Way. Hy het die Oscar vir beste manlike byspeler gewen.
Pryse
Hier volg ’n lys van die belangrikste wenners en benoemdes (die wenners word eerste genoem en is in vet druk):
Charlotte Guldberg
Charlotte Guldberg (gebore 4 September 1975) is 'n Deense aktrise. Sy is bekend vir haar rolle in die rolprent Hvor lyset kommer ind (2013) en in die televisiereekse The Eagle (2004) en The Killing (2007).
Riverbank Arena
Die Riverbank Arena of Olympic Hockey Centre is 'n hokkie-stadion in die Olimpiese Park in die Britse hoofstad Londen. Die stadion is vir die Olimpiese Somerspele van 2012 opgerig. Die bou van die kompleks het ongeveer £ 19 000 000 gekos. Dit het twee velde, wat onderskeidelik 15 000 en 5 000 toeskouers kan akkommodeer.
Tydens die Paralimpiese Somerspele van 2012 is die stadion vir 7-per-kant en 5-per-kant sokker ingespan.
Na die Spele sal die stadion na 5 000 toeskouers afgeskaal word en noordwaards na Eton Manor geskuif word. Die Europese Hokkie-kampioenskap sal in 2015 hier plaasvind.
Saoirse Ronan
Saoirse Una Ronan (uitspraak: SUR-shə, IFA: ˈsɜrʃə ˈuːnə ˈroʊnən; gebore 12 April 1994) is ’n Ierse aktrise. Sy het in 2018 ’n Golden Globe gewen vir beste aktrise in ’n komedie of blyspel. In 2016 was sy op Forbes se "30 Under 30"-lys en op Time se "Next Generation Leaders"-lys.
Loopbaan
Ronan het in 2003 haar TV-debuut gemaak in die Ierse mediese dramareeks The Clinic en in 2007 haar rolprentdebuut in die romantiese komedie I Could Never Be Your Woman. Haar deurbraak was met die rol as ’n vrypostige tiener in Atonement (2007), waarvoor sy vir ’n Oscar benoem is. Daarna was sy te sien in The Lovely Bones (2009), Hanna (2011), Byzantium (2012) en The Grand Budapest Hotel (2014). Sy het lof gekry vir haar spel as ’n Ierse meisie in die New York van die 1950's wat huis toe verlang in die drama Brooklyn (2015), waarvoor sy vir ’n Oscar benoem is, en die titelrol in Lady Bird (2017), waarvoor sy haar Golden Globe gekry het.
Ronan het ook al verskyn in ’n episode van Saturday Night Live en op Broadway in ’n 2016-heropvoering van The Crucible.
Filmografie
*TV-prente uitgesluit
Televisiereekse
*Eenmalige gasrolle uitgesluit
Pryse en benoemings
Saoirse Ronan het al 51 rolprentpryse gewen en is 120 keer benoem. Die belangrikstes is:
Polly Holliday
Polly Holliday (gebore 2 Julie 1937) is 'n Amerikaanse aktrise. Sy is bekend vir haar rolle in die rolprente Gremlins (1984), The Parent Trap (1998), en The Heartbreak Kid (2007), en in die televisiereeks Alice (1976).
Kobia
Die Kobia (Rachycentron canadum) is 'n skaars vis wat voorkom aan die Suid-Afrikaanse kus vanaf Kaapstad tot verby die Mosambiekgrens. In Engels staan die vis bekend as die Cobia of as die Prodigal Son (oftewel "Verlore seun").
Voorkoms
Die vis het 'n lang lyf en het 'n amper ronde deursnit. Die kop is plat soos van bo af gesien en die stert is groot en kragtig wat die vis se vegvermoë bevestig. Die boonste helfte van die lyf is donkerbruin, amper swart en die onderkant is roomkleurig. Daar is 'n prominente horisontale streep aan elke sy van jong visse, wat egter neig om te vervaag met toenemende volwassenheid. Die vinne is ook donkerbruin van kleur. Die gemiddelde grote van die vis is 5 tot 10 kg terwyl enkele visse van 20 kg reeds gevang is.
Habitat en gewoontes
Die Kobia het snaakse gewoontes; hy word gereeld gesien in die teenwoordigheid van 'n Manta, Walvishaai of groot haaie. Hulle hou van warm, helder water en verkies strukture soos riwwe, eilande en selfs boeie - veral as daar 'n kans is om krappe te vang. Hulle eet krappe, ander vis, garnale en pylinkvis. Hulle kom nie voor in skole nie en word hoofsaaklik vanaf 'n boot gevang.
Stereotipe
'n Stereotipe is 'n oordrewe beeld van 'n groep mense wat dikwels nie (volledig) met die werklikheid ooreenkom nie. Dit is dikwels 'n vooroordeel of negatiewe denkbeeld en word soms gebruik as regverdiging vir bepaalde diskriminerende dade.
Voorbeelde
Die doel van hierdie afdeling is nie persoonlike/rassistiese aanvalle gerig op die inwoners van dorpe, stede of lande nie. Dit is eerder 'n poging om die algehele denkbeelde, soos aangeblaas deur die media, advertensies van die toeristebedryf en koerante(kommentaar), oor plekke uit 'n Afrikaanse perspektief te verkry, te probeer interpreteer en hierdie clichés dan self te bevraagteken.
Wes-Kaap
Die inwoners is trots op hul stad, is ietwat Boheems en het 'n rustiger nie-materialistiese lewensuitkyk; vandaar die bynaam Skaapstad en Slaapstad. Het goeie geletterdheidsvlakke en tersiêre onderwys (veral medies, taal en letterkunde), is liberaaldenkend en krities, met 'n skeut siniese pessimisme. Tikfabriek. Werk konserwatief met geld en probeer soveel moontlik petrol spaar. Die uitspraak is ontrond en plat. “Daai Transvalers” jaag die goeie paaie voos tydens Desembervakansies, maar kruip oor bergpasse.
KwaZulu-Natal
KwaZulu-Natal – (Bananaboys of Piesangboere) plek in Oos-Suid-Afrika met warm, onuithoudbare tropiese klimaat en oordek met plantegroei en suikerriet, piesangbome en Gaboenadders met 5cm-giftande.
Afrikaner
Inherent leef die jong Afrikaner soos sy Amerikaanse tydgenote, maar sonder 'n liefde vir ortografie, leesboeke, ensiklopedieë, ander tale, geskiedskrywing, toekomsvisie en die wil om by ervare grootmense te leer, wat weer veroorsaak dat hy ingehok dink. Die problematiek wat hy tans beleef is dat voordele geniet wil word, terwyl die ouer garde die wiele geolie moet hou. Lewenswysheid, stereotipes en nihilisme word geleer vanaf die sportveld, MXit, Facebook, koerante wat sensasie en maklike taal gebruik om geld te maak, twitter, M-TV, Bakgat-flieks, kroeë, YouTube, staatsbeheerde universiteitsboeke en nuus. Sy grootste uitdaging is dus anti-intellektualisme, verbruikerisme, die staat en hierdie artikel.
Nederland
“Hollanders” (pejoratief: Kaaskoppe) word gesien as welbelese, sekuur, veelsydig, uiters liberaal, lief vir skryf en permanent op die uitkyk te wees om te kritiseer of te vervolg, is prontuit en plek-plek onbeskof. Te midde hiervan is hulle oorsensitief en word maklik gekwets. En die Nederlanders weet hulle is reg. Nederlanders praat 'n argaïese wetenskaplike taal deurspek met Anglisismes in 'n onverstaanbare luidrugtige, binnensmondse uitspraak. Omrede hul so 'n talryke taalgemeenskap is, het hulle 'n naam vir elke spyker van 'n skip. Hulle bly in 'n landjie kleiner as die Krugerwildtuin van kaas, klompe, windmeule, fietse, Koningin Beatrix, gragte, kanale, seewater, ys, skepe, Hans Brinker, Kaptein van der Deken, Jan van Riebeeck en Heineken. Dit is die Moeder van Suid-Afrika se beskawing wat tydens Apartheid die naelstring geknip het, maar vandag haar tienerdogter gereeld besoek en op taalgebied steeds befonds. Stef Bos en BZN word met Nederland verbind. Soms is Nederlanders oordrewe behep met natuurbewaring, omrede Nederland self toegebou en bewerk is en niks meer het nie.
België
België is bekend vir sy kant, sjokolade, strokiesprente, Niklaas van Vlaandere, die skrywer Pieter Aspe en outydse museums en geboue. Vlaams is Afrikaans as die verfransings geïgnoreer word. Belge is fyn opgevoed, diplomaties, gesteld op voorkoms en etiket en is minder gereserveerd. Helmut Loti en Dana Winner word met België verbind. As taalstryders het die Belge iets met die Afrikaanssprekendes in gemeen. Hoewel Suid-Afrikaners weinig van België af weet, weet hulle die land is die hoofkantoor van die Europese Unie, oftewel die Nuwe Wêreldorde.
Lisa Wilhoit
Lisa Wilhoit (gebore 30 Julie 1981) is 'n Amerikaanse aktrise. Sy is bekend vir haar rolle in die rolprente Chronicle (2012), Dawn of the Planet of the Apes (2014), en Maze Runner: The Scorch Trials (2015), en in die televisiereeks My So-Called Life (1994).
Stereotipe
Duitsland
Die plek waar Protestantisme, Dobermanns, Rottweilers en Herdershonde gebore is. Duitsers word as hiperintelligent (die hoogste intelligensiekwosiënt in Europa), skoonhede met blou oë en blonde hare, veelsydig, hardwerkend, produktief, beheers en geletterd beskou en praat 'n taal met 'n swaar aksent wat die Middeleeuse Oupa van Afrikaans moet wees. Duitsers het 'n oordrewe beheptheid oor individualisme en haat eenvormigheid. Daarom het hulle nie 'n koning en “volksheid” nodig nie. Hulle is Suid-Afrika se tweede grootste buitelandse besoeker en kan 'n Namibwoestyn in 'n paradys laat verander. Alles waaraan hulle raak werk eenvoudig net en is foutloos. Jy hoef hulle niks te leer nie. Frankfurt het iets met Heidi te doen, Stuttgart is die plek waar Porsches gemaak word, München die kulturele hoofstad en heimat van BMW en die Rynrivier is kwaai besoedel. Ons lees in ons skoolboeke oor die Tweede Wêreldoorlog uit die Geallieerdes se perspektief. Daar is egter 'n verskil: Duitsers het vir een of ander rede twintig geslagte later steeds 'n skuldgevoel oor die Tweede Wêreldoorlog, terwyl die Afrikaner weer sonder skuldgevoel weet dat sy/haar ouers slegs marionette van die Apartheidstaat en samelewing was en “dat dinge vroeë jare beter was”. Jong Duitsers is groot aanhangers van die swaarmetaal Goth-subkultuur en pentagramme is orals te sien. Suid-Duitsland het sonnige, hartlike Katolieke terwyl die Noord-Duitsers weer ingetoë en somber Protestante is gelaai met mistiek. Rammstein lui iewers 'n klokkie.
Dharma-sentrum
’n Dharma-sentrum is ’n sentrum sonder ’n klooster in Boeddhisme. Volgens die Stigting vir die Bewaring van die Mahayana-tradisie is die doel van dié sentrums om die leringe van Boeddhisme te bewaar en te versprei. Baie van die groter sentrums het inwonende volgelinge. Volgens die Nuwe Kadampa-tradisie verskaf dié sentrums die fokus van ’n plaaslike Boeddhistegemeenskap, asook geriewe om te leer, oefen en volgens die leringe te lewe.
In Suid-Afrika is twee Dharma-sentrums, in Robertson en Rondebosch, Kaapstad.
Sjeik Abubakr Ahmad
Sjeik Abubakr Ahmad (Arabies: الأستاذ الشيخ ابوبكر أحمد) ook bekend as A.P Aboobacker Musliyar (Malayalam: കാന്തപുരം എ.പി. അബൂബക്കർ മുസ്ലിയാർ Kāntapuraṃ Ě.pi. Abūbakkar Musliyār) is 'n leier van Soennitiese Moslems in Indië. Sheikh Abubakr Ahmad is die sekretaris-generaal van die All India Muslim Scholars Association (All India Sunni Jamiyyathul Ulama), stigter en kanselier van die Markazu Ssaquafathi Ssunniyya wat in Karanthur, Kozhikode, Kerala geleë is. Hy is ook die hoof-beskermheer van die Sunni-jeugvereniging en die sekretaris-generaal van die Samastha Kerala Sunni Jamiyyathul Ulama.
Godsdienstige en sosiale standpunte
Sjeik Abubakr het Islamitiese ekstremisme veroordeel. Hy het verklaar dat militante groepe soos die Islamitiese Staat (ISIS) besig is om 'n godsdiens wat vrede en verdraagsaamheid bevorder, te belaster.
Boeke
Sjeik Abubakr Ahmad het talle boeke geskryf, daarbenewens kan hy Arabies, Engels, Oerdoe, Tamil en Malayalam praat.
Ole Guldbrandsen
Ole Guldbrandsen (gebore 21 Desember 1942) is 'n Deense akteur. Hy is bekend vir sy rolle in die rolprente I, a Woman (1965), Elsk... din næste! (1967), The Daughter: I, a Woman Part III (1970), en Nana (1970).
Hokkiekabouter
duimnael|250px|'n Standaard hokkiekabouter
'n Hokkiekabouter is 'n ronde skyf wat gewoonlik van rubber gemaak word wat dieselfde funksies dien as 'n bal in balsporte. Die bekendste gebruik van hokkiekabouters is in yshokkie, 'n bekende internasionale sport.
Greg Serano
Greg Serano (gebore 7 Augustus 1974) is 'n Amerikaanse akteur, regisseur, en skrywer. Hy is bekend vir sy rolle in die rolprente The Postman (1997), Legally Blonde (2001), Felon (2008), en Terminator Salvation (2009).
John Bailey (Britse akteur)
John Bailey (26 Junie 1912 – 18 Februarie 1989) was 'n Engelse akteur. Hy was bekend vir sy rolle in die rolprente Celia (1949) en The Franchise Affair (1951), en in die televisiereeks The Forsyte Saga (1967).
Rio Grande do Norte
Rio Grande do Norte (uitgespreek[ʁi.u ˈɡɾɐ̃d͡ʒi du ˈnɔʁt͡ʃi]) is 'n deelstaat in noordoostelike Brasilië. Die Hoofstad is Natal. Volgens die 2010-sensus het Rio Grande do Norte 'n bevolking van 3 168 133 gehad.
Chelmsford
Chelmsford (uitgespreek /ˈtʃɛlmzfərd/) is die hoofstad (county town) van die Engelse graafskap Essex. Die stad het 'n bevolking van sowat 157 000.
Chelmsford was een van die gasheerstede tydens die Krieketwêreldbeker 1983 en Krieketwêreldbeker 1999.
Blinkblaarrotskruiper
Die blinkblaarrotskruiper (Microgramma lycopodioides (L.) Copel syn. M. mauritiana (Willd.) Tardieu ) is 'n varingspesie wat 'n groot voorkomsgebied het. Dit kom in tropiese Amerika, op die eilande Bioko, Sao Tomé, Principe en Annobon, die tropiese dele van Wes- en Oos-Afrika en in die Suider-Afrika voor. In Suid-Afrika word dit in KwaZulu-Natal en Mpumalanga aangetref.
Die plant kan epilieties of epifieties wees en groei op klippe wat gedeeltelik in die skaduwee lê. Dit besit 'n effens afgeplatte wortelstok tot 5 mm in deursnee wat sydelings vertak en oor die klippe kruip. Die blare is tot 200 mm lank en hul stingel ongeveer 38 mm lank en 1 mm in deursnee.
Corvus
Corvus kan verwys na:
James Maxwell (akteur)
James Maxwell (23 Maart 1929 – 18 Augustus 1995) was 'n Amerikaanse akteur en skrywer. Hy was bekend vir sy rolle in die rolprent The Terrorists (1975) en in die televisiereekse Mystery and Imagination (1966) en The Portrait of a Lady (1968).
Patrick Petersen
Lewe en werk
Petersen is op 6 Julie 1951 op Wolseley in die Boland gebore. Sy pa is 'n polisieman en sy ma 'n tuisteskepper wat los werkies doen. Hy het drie broers en twee susters. Op Wolseley ondergaan hy sy laerskoolopleiding en hy gaan daarna na Wellington waar hy aan die Senior Sekondêre Skool Bergrivier matrikuleer. Hy is op Wolseley lid van die Môrester Amateur Toneelgroep en tree in hulle opvoerings op. Hy studeer verder aan die Universiteit van Wes-Kaapland en behaal die B.Th.-graad en bekwaam homself in 1975 as predikant van die NG Sendingkerk. Op universiteit raak hy betrokke by die Swart Bewussyns-beweging wat deur Steve Biko geïnspireer is. In 1976 word hy aangestel in die bediening in die Oudtshoorn gemeente, waarna hy ook agtereenvolgens die gemeentes Daniëlskuil, Lime Acres en Hopefield bedien. Hierna word hy in 1982 leraar van die Verenigde Gereformeerde Kerk op Vredenburg, 'n posisie wat hy beklee tot met sy dood. In 1995 verwerf hy die M.Th.-graad aan die Universiteit van Wes-Kaapland met 'n verhandeling getiteld “Die etiek van luister: 'n analise van Swart Afrikaanse poësie in die jare sewentig en daarna”. Hy trou met Jacqueline Maart en die egpaar het 'n dogter met die naam Renata. Na sy egskeiding trou hy in 1988 met Elize Petersen en die egpaar het 'n seun met die naam Amos James. Hulle vestig hulle in St. Helenabaai.
Dawn Lindberg
Dawn Avril Lindberg, neé Silver, (19 April 1945 - 7 Desember 2020) was 'n sanger wat deel was van die sangpaar Des and Dawn. Haar sangmaat en lewensmaat was Des Lindberg. Hulle het bekend geword vir liedjies soos onder andere The Seagull's Name was Nelson en This Land is Your Land. Des en Dawn het as studente ontmoet by die Universiteit van die Witwatersrand. Hulle het deur Suid-Afrika en die destydse Rhodesië met 'n woonwa gereis en die vertoning Folk on Trek aangebied. Hulle het in 1965 getrou en in 1965 het Des naam gemaak met sy liedjie Die gezoem van die bye.
Tantaal
Tantaal is 'n chemiese element in die periodieke tabel met die simbool Ta en atoomgetal 73. Tantaal is genoem ná Tantalos, die heerser van die stad "Tantalis" in die Griekse mitologie. Tantaal is in 1802 deur Anders Gustaf Ekeberg ontdek. Die metaal het twee natuurlike isotope. Tantaal word dikwels in gevalle gebruik waar 'n uitsonderlike hoë smeltpunt benodig word.
Patrick Petersen
Lewe en werk
In 1985 gee hy sy eerste digbundel self uit. Daarna is hy aktief betrokke om ander versetdigters se werk te publiseer en stig op 5 Desember 1987 sy eie uitgewery (Prog Uitgewers) daarvoor. Hierdie uitgewer is verantwoordelik vir die versamelbundels “Aankoms uit die skemer” (waarin verse van Noël Adams, André Boezak, Floris A. Brown, C.J. Hollenbach, M.C. Mackier, Marius Titus en Patrick Petersen self opgeneem word) en “Ons kom van ver af”, laasgenoemde 'n keur uit die gedigte van predikante wat ook syne insluit. Hy is ook redakteur van die versamelbundel “Optog” wat in 1991 by Domestica Uitgewers verskyn, die eerste swart uitgewery op die Kaapse vlakte. In 1985 tree hy op as spreker tydens die eerste Swart Afrikaanse Skrywersimposium en in 1995 is hy die dryfkrag agter die tweede Swart Afrikaanse Skrywersimposium wat op Paternoster gehou word. Hy groepeer alle skrywers wat nie blank is nie onder die term “swart”, ten einde die teenpole van bevoordeeldes en slagoffers uit te lig. In 1989 is hy een van die lede van die Idasa-afvaardiging na die Skrywersberaad met die ANC by die Victoria-waterval. Hy spandeer in 1989 ook etlike maande met studieverlof in Europa, waar hy kennis maak met verskeie digters en letterkundiges. Die Afrikaanse Skrywersvereniging word onder sy leierskap op 30 Maart 1996 gestig en hy word ook verkies as eerste voorsitter van hierdie vereniging, wat in September 1996 'n skrywerskonferensie op Vredenburg aanbied. Op 7 Junie 1997 is hy oorlede,  na 'n ernstige motorongeluk die dag tevore aan die Weskus op die pad tussen Vredenburg en Paternoster naby St. Helenabaai.
Dawn Lindberg
In 1972 het hulle die musiekspel Godspell op die planke gebring, maar kon dit slegs in Lesotho aanbied omrede dit 'n veelrassige vertoning was. In 2004 het Dawn die nasionaal erkende Naledi-teaterpryse gestig waarvan sy tot haar dood die uitvoerende hoof was.
Sy sterf in Plettenbergbaai aan Covid-19 verwante oorsake en word oorleef deur haar man, Des, seuns Josh en Adam en verskeie kleinkinders.
Patrick Petersen
Skryfwerk
“Advent” (met die betekenis van “naderende koms”) word by Prog Uitgewers gepubliseer en bevat weereens hoofsaaklik versetverse, waaruit verbittering oor die onreg wat veral die bruin bevolking aangedoen is, duidelik blyk. Daar is egter ook 'n verlange na versoening vanuit die beginsels van die evangelie. Die titel verwys na die naderende koms van die bevryding van die onderdruktes, maar 'n meer persoonlike verlossing word ook in die vooruitsig gestel. Die bundel word in sewe afdelings verdeel, elkeen met 'n aanhaling as motto. Opvallend in die eerste afdeling (“Die spraaksames”) is die vele lofgedigte aan vroue uit die politieke struggle. “Vroue uit Azania” lei hierdie tema in, waarna daar onder andere gedigte is opgedra aan Helen Joseph (“  'n Sneeuwitkop wat swart gehaarnaald”), Nokukhanja Luthuli (“Middelmannetjie”), Lilian Ngoyi (“O stroomop geliefde ma”) en Hettie McLeod September (“Kinders herken uit oorlogsdae”).
“Vergenoeg” is sy laaste bundel. Hoewel hier steeds hoofsaaklik politieke verse gebundel word, is dit duidelik dat die klem nou anders lê. Waar die aandrang tot politieke emansipasie voorheen oorheers het, is die grootste versugting nou om medemenslikheid in die sosiale verhoudings. Petersen skryf ook die lirieke vir die skoollied van die Eden Primêre Skool van Vredenburg.
Sy verse word in 1995 in die Nederlandse tydskrif Concept gepubliseer en van sy verse word opgeneem in die vernaamste versamelbundels van die gehele Afrikaanse poësie, insluitende “Groot verseboek” en “Die Afrikaanse poësie in 'n duisend en enkele gedigte”. Sy gedigte verskyn ook in die versamelbundels wat op sy inisiatief saamgestel word uit die werk van swart Afrikaanse digters, naamlik “Aankoms uit die skemer”, “Optog” en “Ons kom van ver af”, asook in ander versamelbundels soos “Die dye trek die dye aan”.
Eerbewyse
'n Dokumentêre program oor die predikantdigters van “Ons kom van ver af” (Petersen, P. William Abrahams, Eugene Beukes, André Boezak en Isak Theunissen) word in 1997 oor SAUK-televisie uitgesaai met die titel “Die Sondagdigters”. Na sy dood huldig die Afrikaanse Skrywersvereniging hom deur die instelling van 'n letterkunde-toekenning wat sy naam dra en waarin mense vereer word wat die doelstellings van die vereniging nastreef, uitleef en onderskryf. Hy word in 2008 postuum vereer met die Afrikaans Onbeperk-toekenning by die Klein Karoo Nasionale Kunstefees.
Publikasies
1985 - Amandla ngawethu
1993 - Vergenoeg
Pedirkawoestyn
Die Pedirkawoestyn is 'n klein Australiese woestyn, wat ongeveer 100 km noord-wes van Oodnadatta en 250 km noord-oos van Coober Pedy in Suid-Australië geleë is. Die Witjira Nasionale Park en Mount Deane is net noord van die woestyn geleë.
Die woestyn is klein, en beslaan ongeveer 1250 km², en vorm deel van die Finke biostreek.
Die woestynsand is dieprooi van kleur, met plantegroei van digte mulga woudland. Die duine in die woestyn is laag, wyd-gespasieer, parallel aan mekaar en geërodeer.
Alhoewel die woestyn nie baie aantreklik is vir beweiding nie, word dit al meer ontwikkel.
Kathleen Wilhoite
Kathleen Wilhoite (gebore 29 Junie 1964) is 'n Amerikaanse aktrise en komponis. Sy is bekend vir haar rolle in die rolprente Murphy's Law (1986), Witchboard (1986), Road House (1989), en The Edge (1997).
Megan Hollingshead
Megan Hollingshead (gebore 22 September 1968) is 'n Amerikaanse aktrise. Sy is bekend vir haar rolle in die rolprente Patlabor 2: The Movie (1993), Pokémon: The First Movie - Mewtwo Strikes Back (1998), en Resident Evil: Degeneration (2008), en in die televisiereeks Bleach: Burîchu (2004).
Water (molekuul)
''Hierdie artikel bespreek water vanuit 'n wetenskaplike en tegniese oogpunt. Sien water vir 'n meer algemene bespreking van water en die belangrikheid daarvan vir die mensdom''
Water het die chemiese formule H2O, wat beteken dat dit 'n watermolekule uit twee waterstofatome en een suurstofatoom bestaan. By kamertemperatuur, ongeveer 25 °C, is dit 'n bykans kleurlose- (met 'n effense blou tint), smaaklose- en reuklose stof. Dit is die mees algemene oplosmiddel en ook die enigste suiwer stof wat in al drie sy toestande op aarde aangetref word.
Vorms van water
Bo 'n sekere kritiese temperatuur en druk (647 K en 22.064 MPa), neem watermolekules 'n superkritiese toestand aan.
Swaarwater is water waarby die waterstofatome vervang word met die swaarder isotoop, deuterium. Chemies gesproke is dit dieselfde as gewone water. Swaarwater word tipies in die kern-nywerheid gebruik om neutrone te vertraag.
Water in die Heelal
Water is bespeur in die intersterwolke in ons sterrestelsel, die Melkweg. Daar word geglo dat water in oorvloed in ander sterrestelsels ook bestaan omdat sy boustene, waterstof en suurstof onder die oorvloedigste elemente in die heelal tel.
Intersterwolke versamel uiteindelik om sterrenewels en sterrestelsels soos ons s'n te vorm. Hierdie oorspronklike water kan ook in komete, planete en hul natuurlike satelliete gevind word. In ons sonnestelsel is tekens van water dan ook gevind:
Water op Aarde
Die watersiklus verwys na die voortdurene uitruiling van water binne die hidrosfeer, tussen die atmosfeer, oppervlakwater, grondwater en plante.
Daar is ongeveer 1 360 000 000 km³ water op aarde. Hierdie water is rofweg as volg versprei:
Vloeistofwater word in verskeie watermassas op aarde gevind soos byvoorbeeld in oseane, seë, mere, riviere, strome, kanale of poele. Die grootste hoeveelheid water op Aarde is seewater. Water is ook teenwoordig in die atmosfeer in beide vloeistof- en dampfases. Dit bestaan ook as grondwater in ondergrondse bronne. Water kook normaalweg teen 100 °C by seevlak maar in diepsee spuite kan superverhitte water teen 400 °C aangetref word terwyl water teen die lae drukke op die berg Everest teen 'n skamele 70 °C sou kook.
Water in nywerhede
Water word ook in vele nywerheidsprosesse en majinerie gebruik soos stoomturbines en hitteruilers, bowen die gebruik daarvan as chemiese oplosmiddel. Die uitlaat van onbehandelde water vanaf nywerhede veroorsaak besoedeling. Besoedeling kan opgeloste stowwe in die water insluit (chemiese besoedeling) of verkoelingswater wat te warm is (termiese besoedeling). Nywerhede vereis suiwer water vir baie toepassings en maak van 'n verskeidenheid suiweringstegnieke gebruik.
Anna Rita Del Piano
Anna Rita Del Piano (gebore as Anna Rita Viapiano op 26 Julie 1966 in Cassano delle Murge, Apulië, Italië) is 'n Italiaanse aktrise.
Water (molekuul)
Digtheid van water en ys
By die meeste stowwe is die vastestofvorm van die stof digter as die vloeistofvorm; dus sou 'n blok van daardie stof in daardie vloeistof sink. 'n Blok ys sal egter bo op water dryf aangesien water in sy vastestofvorm minder dig as vloeistofwater is. Dit is maar een van die ongewone eienskappe van water. Teen kamertemperatuur sal water wat afgekoel word soos die meeste ander stowwe al hoe digter word. Maar by 4 °C, net so 'n bietjie bo vriespunt, bereik water egter sy maksimum digtheid en soos dit dan verder verkoel word, word dit minder dig. Die fisiese verklaring hiervoor hou verband met die kristalstruktuur van gewone ys. Water, gallium en bismut is van die min materiale wat uitsit wanneer dit vries; die meeste ander materiale krimp. As water nie die eienskap gehad het nie sou die oseane byna almal gevries.
Jacobus Nicolaas Geldenhuys
Niks is uit die beskikbare bronne oor sy jeugjare bekend nie. Hy is in 1903 as predikant in die NG Kerk gelegitimeer nadat hy sy studie aan die Kweekskool op Stellenbosch voltooi het. In 1904 neem hy 'n beroep aan na die toe nege jaar oue NG gemeente Bulawayo. Die gemeentes van die hedendaagse Zimbabwe het aanvanklik onder die Ring van Hopetown sorteer, maar dié ring het ontwikkel in die Ring van Dutoitspan. Aan dié ring is die taak opgedra om 'n leraar vir Rhodesië te kry. Vrugtelose pogings is aangewend totdat prop. Geldenhuys oorgehaal is om ses maande in die gemeente Bulawayo, wat toe die sterkste eenheid van die NG Kerk in die gebied was, te gaan arbei.
Eerste dienstyd in Rhodesië
Geldenhuys is in April 1904 by geleentheid van die nagmaalsviering deur di. P.J. de Vaal (van die NG gemeente Kimberley en W.F.P. Marais (leraar van die NG gemeente Dutoitspan) bevestig. Die gemeente het besluit om £50 vir sy salaris vir die ses maande by te dra. Die voorsitter van die ring, ds. Marais, het ook Livingstone en Waterval besoek, waar hy onderskeidelik 60 en 50 mense behorende tot die NG Kerk teëgekom het. Hulle kon by dié geleentheid vir die eerste keer benoorde van die Zambezi 'n erediens in hul eie taal aanhoor.
Water (molekuul)
Digtheid van water en ys
Hierdie ongewone uitsetting van water soos dit vanaf 4 °C bo sy vriespunt verkoel word bied varswaterdiere ook 'n belangrike voordeel in die wintertyd. Water op die oppervlak wat verkoel word, word digter en begin sink wat konveksiestrome veroorsaak wat die hele watermassa laat afkoel, maar wanneer die temperatuur van 'n dam of mer 4 °C bereik sal die water op die oppervlak wat verder afkoel minder dig word en op die oppervlak bly en uiteindelik ys bo-op vorm. Aangesien die konveksie deur die laer digtheid verhoed word sal enige groot watermassa se temperatuur op sy koudste by die oppervlak wees, terwyl die bodem teen die uiterste koue beskerm word.
Jacobus Nicolaas Geldenhuys
Eerste dienstyd in Rhodesië
Reeds in sy studiejare het prop. Geldenhuys verklaar dat sy hart na die "uitgewekene van my volk" trek en noordwaarts staan. Met die versoek om in Rhodesië te gaan arbei, is sy begeerte vervul en ná die tydperk van ses maande het hy baie beslis geweet dat hy in dié gebied wou aanbly. So beroep die gemeente Bulawayo hom amptelik en is hy in November 1904 as die eerste predikant deur die lidmate van Bulawayo beroep, georden.
Water (molekuul)
Digtheid van soutwater en ys
Die situasie is ietwat anders in die geval van soutwater. Ys dryf steeds bo-op en verhoed dat die oseane vries, maar die soutinhoud van die oseane verlaag die vriespunt van water met ongeveer 2 °C en verlaag ook die temperatuur waarteen die maksimum digtheid van water voorkom na baie nader aan die vriespunt. Dus sal die afwaartse konveksiestrome van koue water nie verhoed word in soutwater nie en sal die koue water aanhou om al dieper te sink.
Jacobus Nicolaas Geldenhuys
Bulawayo-wyk
Die jong predikant se gemeente was die grootse in suidelike Afrika, maar dit het hom nie gestuit nie. Die Bulawayo-wyk van die gemeente het gestrek van Francistown in Betsjoeanaland tot noord van Livingstone in Noord-Rhodesië. Met die uitsondering van Enkeldoorn (die teenswoordige NG gemeente Chivhu, was al die gemeentes herderloos, onder meer Salisbury, Umtali en Melsetter. Dié gebied het sowat 1,1 miljoen km² beslaan, so groot soos Suid-Afrika met die uitsondering van KwaZulu-Natal. Vervoer in dié gebied is daardeur vergemaklik dat die treinspoor toe al gestrek het tot op Beira, Portugees-Oos-Afrika, in die ooste en die Victoria-waterval in die noorde.
Buiten die uitgestrektheid, is ds. Geldenhuys se taak bemoeilik deur die lidmate se gebrekkige godsdienssin. Hy het gekla die NG lidmate gee nie om by watter kerklike gemeenskap hulle aansluit of waar hulle hul kinders laat doop nie. "Die susters neem meestal aan die Avondmaal deel," het hy geskryf; "die broeders verkies om weg te bly." Volgens hom het "broederlike liefde gekwyn, min geduld is beoefen, en ewe min sigbare belangstelling in die Christelike werksaamhede" is opgemerk. Elkeen het geblyk besig te wees met sy eie sake, en veral vind hy die taal van die jongmense in die verafgeleë distrikte "zeer onkies".
Water (molekuul)
Digtheid van soutwater en ys
Wanneer die oppervlak van soutwater begin om te vries (teen -1.9 °C vir seewater van normale soutgehalte) is die ys wat gevorm word bykans soutloos met 'n digtheid naby aan die van varswaterys. Hierdie ys dryf op die oppervlak en die sout wat sodoende uitgevries is, verhoog dus die oorblywende water se soutgehalte. Die hoër soutgehalte het dan tot gevolg dat die oorblywende water na die bodem sink, met die gevolg dat die diepwater in oseane ook 'n temperatuur van &1.9deg;C behoort te hê.
Millau-brug
Die Millau-brug (Frans: Viaduc de Millau, [vja.dyk də mi.jo]) is 'n kabelstutbrug wat oor die vallei van die Tarnrivier naby Millau in Suid-Frankryk span. Die brug, wat deur die Franse ingenieur Michel Virlogeux in samewerking met die Britse argitek Norman Foster ontwerp is, is die hoogste voertuigbrug in die wêreld met die toppunt van een van die steunpilare wat 'n hoogte van 341 meter bereik wat effens hoër is as die Eiffeltoring en net 40 meter korter as die Empire State-gebou. Die brug is formeel op 14 Desember 2004 geopen en twee dae later vir verkeer oopgestel.
Water (molekuul)
Trippelpunt
Die temperatuur en druk waarteen 'n vastestof-, vloeistof- en gasvormige water saam in ewewig bestaan word die trippelpunt van water genoem. Hierdie punt word gebruik om die eenhede van temperatuur (die kelvin en indirek daardeur die graad Celsius). Die trippelpunt kom voor by 'n temperatur van 273.16K (0.01 °C) volgens ooreenkoms en teen 'n druk van 611.2 Pa. Hierdie is 'n baie lae druk, ongeveer 150 keer laer as die barometriese druk by seevlak van 101 300 Pa.
Jacobus Nicolaas Geldenhuys
Bulawayo-wyk
Op onderwysgebied het dit hom ontstel dat geen Hollands aan die NG kerkskooltjie gegee is nie en hy het dadelik stappe gedoen om ander onderwysers te kry sodat met die onderwys nie net in die Bulawayo-wyk nie, maar in al die gemeentes in Suid-Rhodesië, 'n vaste koers ingeslaan kon word. Mettertyd het hy daarin geslaan om vrywillige vrou te kry om uit die Suide na Rhodesië te gaan.
Millau-brug
Ligging
Voordat die brug gebou is was die verkeer genoodsaak om in die Tarnriviervallei af te daal en met die route nationale N9 naby die dorp Millau langs te ry met gevolglike ernstige verkeersopeenhopings aan die begin van die Julie en Augustus vakansieseisoen. Die brug oorspan nou die Tarnvallei op sy diepste punt en verbind die causse du Larzac met die causse rouge en is binne die grens van die Grands Causses natuurreservaat.
Water (molekuul)
Die Mpemba verskynsel
Die Mpemba verskynsel is die verrassende verskynsel waar warm water onder sekere omstandighede vinniger as koue water kan vries ten spyte daarvan dat dit eers na die laer temperature verkoel moet word om te kan vries. Hierdie verskynsel kan egter deeglik verklaar word aan die hand van verdamping, konveksie, superverkoeling en die isolerende werking van ryp.
Jacobus Nicolaas Geldenhuys
Konsulent-gemeentes
duimnael|regs|230px|Ds. Jacobus Nicolaas Geldenhuys en sy vrou, 'n nooi Pretorius, die eerste leraar van die [[NG gemeente Bulawayo (1904–1911), NG gemeente Deben (1911–1915) en NG gemeente Gweru (1922–1925).]] Ds. Geldenhuys het in 1905 na Salisbury gegaan waar hy die gemeente en kerkraad opgebreek en verspreid aangetref het. Hy het dadelik die mense bymekaargebring, 'n gemeentevergadering belê, 'n kerkraad laat kies en 'n leraar beroep. 'n Jaar later het ds. D. du P. Steyn daarheen gegaan.
Millau-brug
Ligging
Die Millau-brug se koördinate is 44.077165 Noord en 3.022887 Oos.
Water (molekuul)
Oppervlakspanning
Waterdruppels is stabiel danksy die hoë oppervlakspanning van water. Dit kan gesien word wanneer klein hoeveelhede water op 'n onoplosbare oppervlak geplaas word soos glas: Die water bly in druppels saamgebind. Hierdie is 'n belangrike eienskap vir lewensvorme. Water word byvoorbeeld deur die xileem in die stamme van plante na bo vervoer word maak sterk staat op die sterk intermolekulêre kragte tussen watermolekules.
Jacobus Nicolaas Geldenhuys
Konsulent-gemeentes
Op Melsetter was sake nie veel beter daaraan toe nie. Ds. Geldenhuys het as voorsitter van die vakante gemeente se kerkraad opgetree om 'n leraar te beroep en ds. J.J. Wessels is die volgende jaar daar bevestig. Al die gemeentes is in dié tyd in die Ring van Dutoitspan opgeneem. Ds. Geldenhuys se vernaamste werk was om die kerklike sake in Rhodesië in die reine te bring en om sy landgenote in die Suide bewus te maak van die toedrag van sake benoorde die Limpopo. So het hy op 'n groot skaal en deur elke moontlike middel reise, preke, boodskappe, artikels in die koerante en tydskrifte, pleidooie en toesprake op Rings-, Sinode- en ander vergaderings die belange van die NG Kerk in Rhodesië onder die aandag van die gewone kerkgangers in die Suide te bring. Dit was veral danksy dié onophoudelike bewusmakingsveldtogte sowel as sy besonderse liefde en visie vir die land suid en noord van die Zambesie dat hy die naam "Apostel van Rhodesië" gekry het.
Millau-brug
Ligging
Die brug vorm die laaste skakel op die A75 (la Méridienne) autoroute, en verskaf 'n deurlopende snelweg vanaf die suide van Parys deur Clermont-Ferrand tot by Béziers. Die doel van die A75 is om die spoed van die verkeer te verhoog en die koste van voertuigritte op die roete te verlaag. Baie toeriste wat die suide van Frankryk en Spanje besoek volg die roete omdat dit 'n direkte verbinding is sonder tolpaaie (buiten vir die brug self) vir 340 km tussen Clermont-Ferrand na Béziers.